หลังคลอดลูกได้เดือนกว่าๆไปฉีดยาคุมเดือนก.คประจำเดือนไม่มาเลยคะถึงเวลานัดก็ฉีดไม่ได้ต้องรอประจำเดือนมาก่อนถึงฉีดไดจนลุก7เดือนแล้วก้อยังไม่มามีสิทท้องใหมคะ
สวัสดีค่ะ หากหลังคลอด ได้ไปฉีดยาคุมกำเนิด ก็น่าจะเป็นยาฉีดคุมกำเนิดชนิดที่ฉีดทุก 3 เดือน ซึ่งผลของยาฉีดชนิดนี้ มักทำให้ประจำเดือนขาดหายไป ซึ่งเกิดจากฮอร์โมนจากยาฉีด ที่ไปทำให้เยื่อบุโพรงมดลูกฝ่อบางลง และเมื่อหยุดฉีด ประจำเดือนก็อาจจะยังไม่มาได้ โดยอาจใช้เวลาน 4-10 เดือน กว่าจะมีประจำเดือนปกติ หรืออาจนานเป็นปีได้อย่างไรก็ตาม หากที่ผ่านมา ได้มีเพศสัมพันธ์ แนะนำควรตรวจหาการตั้งครรภ์ดูด้วยค่ะ เพราะโอกาสในการตั้งครรภ์ย่อมมีได้เสมอ แต่หากตรวจไม่พบการตั้งครรภ์ ก็สามารถเริ่มใช้วิธีคุมกำเนิดได้เลย อาจไม่จำเป็นต้องรอให้ประจำเดือนมาก็ได้ค่ะ โดยหากลูกอายุ 7 เดือนแล้ว สามารถที่จะใช้วิธีคุมกำเนิดใดก็ได้ ทั้งยาเม็ดคุมกำเนิด ยาฉีดคุมกำเนิดชนิด 1 หรือ 3 เดือน ยาฝังคุมกำเนิด เป็นต้น